REPUBLIKA SLOVENIJA

**MINISTRSTVO ZA FINANCE**

FINANČNA UPRAVA REPUBLIKE SLOVENIJE

 Šmartinska cesta 55, p.p. 631, 1001 Ljubljana T: 01 478 38 00

 F: 01 478 39 00 E: gfu.fu@gov.si

 www.fu.gov.si

**Obračuni davčnega odtegljaja – REK obrazci**

**Poročanje podatkov o povračilih stroškov službene poti in povračilih stroškov napotenih delavcev po 1. 1. 2018**



**Velja za izplačila do vključno 31. 12. 2022**

**1. izdaja, MAREC 2018**

## KAZALO

[1.0 SPREMEMBE PRI POROČANJU NA REK OBRAZCIH PO 1. 1. 2018 3](#_Toc13009)

[2.0 POROČANJE O POVRAČILIH STROŠKOV SLUŽBENE POTI 3](#_Toc13010)

[3.0 POROČANJE O POVRAČILIH STROŠKOV NAPOTENIH DELAVCEV 4](#_Toc13011)

[4.0 POROČANJE O POSEBNI DAVČNI OSNOVI NAPOTENIH DELAVCEV 5](#_Toc13012)

# SPREMEMBE PRI POROČANJU NA REK OBRAZCIH PO 1. 1. 2018

Vrsto, obliko in način predložitve podatkov v REK obrazcih podrobneje določa Pravilnik o vsebini in obliki obračuna davčnih odtegljajev ter o načinu predložitve davčnemu organu - [Pravilnik.](http://www.pisrs.si/Pis.web/pregledPredpisa?id=PRAV8815) V Uradnem listu RS, št. 79/2017, z dne 28. 12. 2017, je bil objavljen [Pravilnik o spremembah in dopolnitvah Pravilnika o vsebini in obliki obračuna davčnih odtegljajev ter o načinu predložitve davčnemu organu](https://www.uradni-list.si/glasilo-uradni-list-rs/vsebina/2017-01-3789/pravilnik-o-spremembah-in-dopolnitvah-pravilnika-o-vsebini-in-obliki-obracuna-davcnih-odtegljajev-ter-o-nacinu-predlozitve-davcnemu-organu) (Pravilnik REK), ki je začel veljati 1. januarja 2018 in za obdobja od 1. 1. 2018 dalje določa spremenjen način poročanje o povračilih stroškov tako, da se povračila stroškov službene poti poročajo ločeno po posameznih postavkah, prav tako se ločeno poroča o povračilih stroškov, ki jih prejmejo delavci napoteni na delo v tujino. Navedeni podatki se za izplačila v mesecu januarju, februarju in marcu 2018 **prvič poročajo v mesecu aprilu 2018**, najkasneje do 30. aprila 2018, in sicer ločeno po mesecih (januar, februar, marec).

# POROČANJE O POVRAČILIH STROŠKOV SLUŽBENE POTI

Znesek povračil stroškov prehrane v zvezi s službenim potovanjem (dnevnice), izplačanih do višine, ki se skladno s 4. točko prvega odstavka 44. člena Zakona o dohodnini - [ZDoh-2](http://www.pisrs.si/Pis.web/pregledPredpisa?id=ZAKO4697) in 4. členom Uredbe o davčni obravnavi povračil stroškov in drugih dohodkov iz delovnega razmerja - [Uredba,](http://www.pisrs.si/Pis.web/pregledPredpisa?id=URED4359) ne všteva v osnovo dohodka iz delovnega razmerja, se vpiše v polje B06 Povračilo stroškov prehrane do uredbe vlade – službene poti.

Znesek povračil stroškov prevoza v zvezi s službenim potovanjem, vključno s stroški povezanimi s prevozom (cestnine, tunelnine, parkirnine, ipd.), izplačanih do višine, ki se skladno s 4. točko prvega odstavka 44. člena ZDoh-2 in 5. členom Uredbe, ne všteva v osnovo dohodka iz delovnega razmerja, se poroča v polje B06a Povračilo stroškov prevoza do uredbe vlade – službene poti. O navedenih povračilih se poroča tudi, če jih delavec plača s poslovno kartico delodajalca. Ne poroča pa se o povračilih stroškov prevoza (gorivo, cestnine, vinjeta..), če je prevoz opravljen s službenim avtom.

Znesek povračil stroškov prenočevanja v zvezi s službenim potovanjem, izplačanih do višine, ki se skladno s 4. točko prvega odstavka 44. člena ZDoh-2 in 6. členom Uredbe, ne všteva v osnovo dohodka iz delovnega razmerja, se vpiše v polje B06b Povračilo stroškov za prenočišče do uredbe vlade – službene poti. O navedenih povračilih se poroča tudi, če jih delavec plača s poslovno kartico delodajalca ali pa jih ponudniku storitev plača delodajalec.

Povračila stroškov službene poti, ki niso povračila stroškov prevoza, prehrane ali prenočišča (primeroma plačilo premije za zdravstveno zavarovanje z medicinsko asistenco v tujini, viza za vstop v državo, ipd.), se **ne vpisujejo**.

**Primer 1:** Delavec opravi v januarju službeno pot in prejme povračilo stroškov v skupni višini

300,00 eur, od tega 140,00 eur dnevnice, 100,00 eur prenočišče in 60,00 eur za prevoz na službeni poti.

*poročanje na iREK:*

|  |  |  |
| --- | --- | --- |
| B06  | Povračilo stroškov prehrane do uredbe vlade - službene poti  | 140,00  |
| B06a  | Povračilo stroškov prevoza do uredbe vlade - službene poti  | 60,00  |
| B06b  | Povračilo stroškov za prenočišče do uredbe vlade - službene poti  | 100,00  |

Navedeno poročanje je omogočeno od 1. 4. 2018 dalje (tudi za izplačila od 1. 1. do 31. 3. 2018). Delodajalci, ki so plačniki davka morajo v aprilu, najkasneje 30. 4. 2018 oddati iREK obrazec z navedbo vrste dohodka 1190 Dohodek iz DR, ki se ne všteva v davčno osnovo, v polju 011 zbirnega REK obrazca pravilno navesti obdobje 01/2018 in v polju 012 datum izplačila v januarju (primeroma 31.01.2018, če je bilo izplačilo izvršeno na ta dan ali pa, če poročajo za vsa izplačila izvršena v januarju)

Delodajalec, ki je v januarju poročal po »starem« in je v polje B06 vpisal celoten znesek povračil stroškov službene poti (300,00 eur)

*poročanje na iREK (»po starem«):*

|  |  |  |
| --- | --- | --- |
| B06  | Povračilo stroškov do uredbe vlade - stroški službene poti  | 300,00  |

mora v aprilu oddati popravljene podatke tako, da ne glede na to ali je prvotno o povračilih stroškov poročal na vrsti dohodka 1101, 1091 ali 1190 **pravilne podatke poroča z vrsto dohodka 1190:**

*poročanje na zbirnem REK-1:*

|  |  |  |  |
| --- | --- | --- | --- |
| **PODATKI O IZPLA** | **ČANEM DOHODKU** |  |  |
| 010 Vrsta dohodka |  | 1190 | 013 Število oseb - rezidentov | xx |
| 010a Povprečenje  |  DA NE |  | 013a Število zaposlenih invalidov |  |
| 011 Izplačilo za me | sec/leto | 012018 | 014 Število oseb - nerezidentov  | xx |
| 012 Datum izplačila |  | 31.1.2018 | 015 Neto izplačilo |  |

*poročanje na iREK:*

|  |  |  |
| --- | --- | --- |
| B06  | Povračilo stroškov prehrane do uredbe vlade - službene poti  | -160,00  |
| B06a  | Povračilo stroškov prevoza do uredbe vlade - službene poti  | 60,00  |
| B06b  | Povračilo stroškov za prenočišče do uredbe vlade - službene poti  | 100,00  |

# POROČANJE O POVRAČILIH STROŠKOV NAPOTENIH DELAVCEV

Za izplačila povračil stroškov delavcem, napotenih na delo v tujino, je od 1. 1. 2018 dalje določeno ločeno poročanje v odvisnosti od obdobja napotitve.

Znesek povračil stroškov prehrane v zvezi z začasno napotitvijo na delo v tujino, ki traja neprekinjeno **nad 30** in pri voznikih v mednarodnem cestnem prometu nad 90 dni, izplačanih do višine, ki se skladno s 4.b točko prvega odstavka 44. člena ZDoh-2 ne všteva v davčno osnovo dohodka iz delovnega razmerja (znesek povračila stroškov prehrane po uredbi povečan za 80 %, kar trenutno znaša 11,02 eur), se vpiše v polje **B06c** Povračilo stroškov prehrane v zvezi z začasno napotitvijo na delo v tujino nad 30 oziroma 90 dni.

Znesek povračil stroškov prehrane v zvezi z začasno napotitvijo na delo v tujino **do 30 dni** in pri voznikih v mednarodnem cestnem prometu do 90 dni, izplačanih do višine, ki se skladno s 4.b točko prvega odstavka 44. člena ZDoh-2, ne všteva v davčno osnovo dohodka iz delovnega razmerja (kot velja po Uredbi za povračila stroškov službene poti) se vpiše v polje **B06č** Povračilo stroškov prehrane v zvezi z začasno napotitvijo na delo v tujino do 30 oziroma 90 dni.

Znesek povračil stroškov za prevoz v kraj napotitve ob začetku napotitve in za prevoz iz kraja napotitve ob koncu napotitve do višine in pod pogoji, kot velja za povračilo stroškov prevoza na službenem potovanju, se vpiše v polje **B06d** Povračilo stroškov prevoza v zvezi z začasno napotitvijo na delo v tujino. O povračilih stroškov prevoza, kamor spadajo tudi cestnine, tunelnine in ostali stroški povezani s prevozom, se poroča tudi, če jih delavec plača s poslovno kartico delodajalca.

O povračilih stroškov prevoza, ki jih ima napoteni delavec v kraju napotitve od bivališča v tujini do kraja opravljanja dela v tujini se poroča v polju B05 Povračila stroškov do uredbe vlade – prevoz.

Znesek povračil stroškov za prenočišče pri začasni napotitvi **do 90 dni** do višine in pod pogoji določenimi, kot velja za povračilo stroškov prenočevanja na službenem potovanju, se vpiše v polje **B06e** Povračilo stroškov za prenočišče v zvezi z začasno napotitvijo na delo v tujino do 90 dni. O navedenih povračilih se poroča tudi, če jih delavec plača s poslovno kartico delodajalca ali pa jih ponudniku storitev plača delodajalec.

**Primer 2:** Delavec napoten na delo v tujino za več kot 30 dni prejme za januar povračilo stroškov prehrane v višini 231,42 eur (21 \* 11,02) in povračilo stroškov prevoza v kraju napotitve v višini 50 eur.

*poročanje na iREK:*

|  |  |  |
| --- | --- | --- |
| B05 | Povračilo stroškov do uredbe vlade - prevoz | 50,00 |
| B06c | Povračilo stroškov prehrane v zvezi z začasno napotitvijo na delo v tujino nad 30 oziroma 90 dni | 231,42 |
|  Če je delodajalec poročal po »starem«  |  |
| B04 | Povračilo stroškov do uredbe vlade - prehrana | 231,42 |
| B05 | Povračilo stroškov do uredbe vlade - prevoz | 50,00 |

mora v aprilu oddati popravljene podatke tako, da ne glede na to ali je prvotno o povračilih stroškov poročal na vrsti dohodka 1101, 1091 ali 1190 pravilne podatke poroča z **vrsto dohodka 1190:**

*poročanje na zbirnem REK:*

|  |  |  |  |
| --- | --- | --- | --- |
| **PODATKI O IZPLA** | **ČANEM DOHODKU** |  |  |
| 010 Vrsta dohodka |  | 1190 | 013 Število oseb - rezidentov | xx |
| 010a Povprečenje  |  DA NE |  | 013a Število zaposlenih invalidov |  |
| 011 Izplačilo za me | sec/leto | 012018 | 014 Število oseb - nerezidentov  | xx |
| 012 Datum izplačila |  | 31.1.2018 | 015 Neto izplačilo |  |

*poročanje na iREK:*

|  |  |  |
| --- | --- | --- |
| B04 | Povračilo stroškov do uredbe vlade - prehrana | -234,42 |
| B06c | Povračilo stroškov prehrane v zvezi z začasno napotitvijo na delo v tujino nad 30 oziroma 90 dni | 234,42 |

# 4.0 POROČANJE O POSEBNI DAVČNI OSNOVI NAPOTENIH DELAVCEV

S [Pravilnikom o spremembah in dopolnitvah Pravilnika o vsebini in obliki obračuna davčnih odtegljajev ter o načinu predložitve davčnemu organu](https://www.uradni-list.si/glasilo-uradni-list-rs/vsebina/2017-01-3789/pravilnik-o-spremembah-in-dopolnitvah-pravilnika-o-vsebini-in-obliki-obracuna-davcnih-odtegljajev-ter-o-nacinu-predlozitve-davcnemu-organu) (Pravilnik REK), ki je začel veljati 1. januarja 2018, je uvedeno dodatno poročanje v zvezi z delavci, napotenimi na delo v tujino.

Polje **A011** Delavec napoten na delo v tujino, delodajalec označi v primeru, ko se za prejemnika dohodka pri določitvi osnove za obračun prispevkov uporablja drugi odstavek 144. člena ZPIZ-2 (osnova za prispevke je plača za enako delo v RS). Navedeno polje se ne označi v primeru napotitve po 13. členu Uredbe 883/2004.

V primeru, ko se za delavca uporablja posebna davčna osnova po 45.a členu ZDoh-2, mora delodajalec označiti polje **A011a** delavec, napoten na delo v tujino, za katerega se uveljavlja 45.a člen ZDoh-2 in v polje **A011b** vpisati datum prve napotitve ter v polje **A011c** vpisati zaporedno številko meseca uveljavljanja posebne davčne osnove.

Mesec uveljavljanja se v primerih več izplačil plače in nadomestila plače v posameznem mesecu, ne glede na obdobje, na katerega se nanašajo, upošteva kot enomesečno obdobje.

Znesek plače in nadomestila plače, ki se v skladu s prvim odstavkom 45.a člena ZDoh-2, ne všteva v davčno osnovo dohodka iz delovnega razmerja, se vpiše v polje **B20** Izvzem iz davčne osnove po 45.a členu ZDoh-2.

**Primer 3:** delavec (rezident RS) napoten na delo v tujino za 80 dni (od 1.2.2018 do 21.4.2018) za februar prejme plačo 2.600,00 eur. V zavarovanje je vključen po podlagi 002 (primerljiva plača v Sloveniji 1.800,00 eur). Izpolnjeni so vsi pogoji za posebno davčno osnovo po 45.a členu ZDoh-2.

Prejme povračilo stroškov nočitve v višini 300,00 eur, povračilo stroškov prehrane v višini 234,42 eur, povračilo stroškov prevoza v kraju napotitve v višini 60,00 eur in povračilo stroškov prevoza v kraj napotitve v višini 80,00 eur.

*poročanje na zbirnem REK:*

|  |
| --- |
| **PODATKI O IZPLAČANEM DOHODKU** |
| 010 Vrsta dohodka |  | 1091 | 013 Število oseb - rezidentov | 1 |
| 010a Povprečenje DA NE |  | 013a Število zaposlenih invalidov |  |
| 011 Izplačilo za mesec/leto | 022018 | 014 Število oseb - nerezidentov  |  |
| 012 Datum izplačila | 15.3.2018 | 015 Neto izplačilo | xxx |
|  |
| zneski v EUR s centi |
| **I. DOHODKI, OD KATERIH SE IZRAČUNAVA, ODTEGNE IN PLAČA DAVČNI ODTEGLJAJ ALI**  |
| **PRISPEVKI ZA SOCIALNO VARNOST DELOJEMALCEV** | Znesek |
| 102 | Plača in nadomestila plače - detaširani delavci - dohodki, od katerih se izračuna, odtegne in plača davčni odtegljaj | 2080,00 |
| 103 | Plača in nadomestila plače - detaširani delavci, v delu, ki se všteva v osnovo za prispevke za socialno varnost | 1800,00 |

*poročanje na iREK:*



Ker je izpolnjevanje polj A011a, A11b, A011c, B06c, B06d, B06e in B20 možno šele od 1. aprila

2018 dalje se na REK-1 obrazcu predloženem v marcu navedena polja NE izpolnijo (vsa ostala pa tako, kot je navedeno) in se v aprilu predloži popravek podatkov z vrsto dohodka 1190:

*poročanje na zbirnem REK:*

|  |  |  |  |
| --- | --- | --- | --- |
| **PODATKI O IZPLA** | **ČANEM DOHODKU** |  |  |
| 010 Vrsta dohodka |  | 1190 | 013 Število oseb - rezidentov | 1 |
| 010a Povprečenje  |  DA NE |  | 013a Število zaposlenih invalidov |  |
| 011 Izplačilo za me | sec/leto | 022018 | 014 Število oseb - nerezidentov  |  |
| 012 Datum izplačila |  | 15.3.2018 | 015 Neto izplačilo | xxx |

*poročanje na iREK:*

|  |
| --- |
| **PODATKI O DAVČNEM ZAVEZANCU** |
| A001 | Davčna številka | xxxx |
| A003 | Ime  | xxxx |
| A003a | Priimek | xxxx |
| A004 | Oznaka za rezidentstvo |
| R – rezident RS  |  |
|  |  |  |  |  |  |  |  |  |  |
| **POSEBNI PODATKI** |
| A011 | Delavec, napoten na delo v tujino, za katerega velja drugi odstavek 144. člena ZPIZ-2 |  |
| A011a | Delavec, napoten na delo v tujino za katere velja 45. a člen ZDoh-2 | A011b **x** |  Datum prve napotitve | A011c **1.2.2018** | Zaporedna številka meseca uveljavljanja posebne davčne osnove **1** |
|  |  |  |  |  |  |  |  |  |  |
| **DODATNI PODATKI - DOHODKI IZ DELOVNEGA RAZMERJA** | Število ur in registrska številka avtomobila | Znesek  |
| B06c | Povračilo stroškov prehrane v zvezi z začasno napotitvijo na delo v tujino nad 30 oziroma 90 dni |  | **234,42** |
| B06d | Povračilo stroškov prevoza v zvezi z začasno napotitvijo na delo v tujino |  | **80,00** |
| B06e | Povračilo stroškov za prenočišče v zvezi z začasno napotitvijo na delo v tujino do 90 dni |  | **300,00** |
| B020 | Izvzem iz davčne osnove po 45.a členu Zdoh-2 |  | **520,00** |